આ વૈશ્વિક કાર્યમાં આધારરૂપ બનવા ઉપરાંત, આ વર્ષે બીએપીએસ ચેરિટીઝે વોકેથોન દ્વારા ધ ઇરવિંગ સ્કૂલઝ ફાઉન્ડેશન અને ધ ઇરવિંગ સિટીઝન્સ ફાયર એકેડેમી એસોસિએશનને પણ સહાય કરી હતી. ધ ઇરવિંગ સ્કૂલઝ ફાઉન્ડેશન ઇરવિંગ આઈએસડી અર્થાત ઇરવિંગ શહેર શાળાકીય વિસ્તારમાં શિક્ષકો અને વિદ્યાર્થીઓને નાણાકીય સહાય આપે છે. આ સહાય શિક્ષકો અને વિદ્યાર્થીઓને અભ્યાસની મહત્તમ તક ઉત્પન્ન કરવામાં ઉપયોગી થાય છે. શિક્ષકો અને વિદ્યાર્થીઓ આ રકમનો બિનપ્રણાલિગત કાર્યક્રમો, શિષ્યવૃત્તિ, અને સર્જનાત્મક, નેતૃત્વ તથા અભ્યાસ આનુષંગિક સફળતા મેળવે એવી પ્રવૃત્તિઓમાં વાપરતા હોય છે.